আবারও মির্জা ফখরুল-আমীর খসরুর জামিন আবেদন, শুনানি ১৪ ফেব্রুয়ারি
প্রধান বিচারপতির বাসভবনে হামলা ও নাশকতার অভিযোগে দায়ের করা মামলায় বিএনপি মহাসচিব মির্জা ফখরুল ইসলাম আলমগীর ও দলের স্থায়ী কমিটির সদস্য আমীর খসরু মাহমুদ চৌধুরী আবারও জামিন চেয়েছেন।
আজ মঙ্গলবার ঢাকা মহানগর দায়রা জজ মো. আছাদুজ্জামানের আদালতে তারা জামিন আবেদন করেন।
এই জামিন আবেদনের শুনানির জন্য আগামী ১৪ ফেব্রুয়ারি দিন ধার্য করেছেন আদালত।
এর আগে, এই মামলায় মির্জা ফখরুলের জামিন চেয়ে তার আইনজীবী আবেদন করলে ঢাকা মহানগর হাকিম ফারজানা শাকিলা সুমু চৌধুরী
তা নামঞ্জুর করেন।
সেই সঙ্গে বিভিন্ন দফায় চারবার হাইকোর্ট ও নিম্ন আদালতে মির্জা ফখরুলের জামিন নামঞ্জুর হয়েছে।
একই মামলায় গত ২৪ জানুয়ারি ঢাকার আরেকটি আদালত আমীর খসরুর জামিন আবেদন নাকচ করে দেন।
হাইকোর্ট ও নিম্ন আদালতে বিভিন্ন দফায় আমীর খসরুর জামিন তিনবার খারিজ হয়েছে।

প্রধান বিচারপতির বাসভবনে হামলা ও নাশকতার অভিযোগে দায়ের করা মামলায় বিএনপি মহাসচিব মির্জা ফখরুল ইসলাম আলমগীর ও দলের স্থায়ী কমিটির সদস্য আমীর খসরু মাহমুদ চৌধুরী আবারও জামিন চেয়েছেন।